En nordjysk forretningsmand hpber på frifindelse i landsretten i sagen om ulovlige kopiknive.

En 56-årig nordjysk forretningsmand anker sin dom i sagen om 9000 importerede knive, der er efterligninger af det kendte mærke Global. Det skriver nordjyske.dk. Retten i Aalborg idømte 5. november forretningsmanden en bøde på 50.000 kroner for at have importeret kopiknivene. Desuden skal knivene konfiskeres - men politiet ved ikke, hvor de er. De blev importeret tilbage i 2005 og kan være solgt videre i mellemtiden. Forretningsmanden går efter frifindelse i landsretten. Mens sagen kører er der nedlagt navneforbud.